Diari Oficial de la Generalitat Valenciana


Sumari del DOGV 1801, del 10-06-1992 (1992/800322)

ORDRE de 15 de maig de 1992, de la Conselleria de Cultura, Educació i Ciència, per la qual autoritza impartir determinades assignatures d'ensenyament de música corresponents al grau mitjà, al conservatori municipal de música de grau elemental d'Alcoi (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/15/(4)/dof/vci/html**

### Dades del document

Número de DOGV
:   1801

Data del DOGV
:   10-06-1992

Secció del DOGV
:   DISPOSICIONS GENERALS

Número del document
:   1992/800322


Data del document
:   15-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de maig de 1992, de la Conselleria de Cultura, Educació i Ciència, per la qual autoritza impartir determinades assignatures d'ensenyament de música corresponents al grau mitjà, al conservatori municipal de música de grau elemental d'Alcoi (Alacant).  
Examinat l?expedient incoat a instància de l'alcalde de l'Ajuntament d'Alcoi, entitat titular del Conservatori Municipal de Música de grau elemental de l?esmentada localitat, situat a la plaça Ramón i Cajal s/n, d'Alcoi (Alacant), amb el número de codi 57270231, i amb la sol·licitud d'autorització per a impartir el primer curs de grau mitjà dels ensenyaments que el centre té autoritzats en el grau elemental.  
Vist que l?expedient ha estat tramitat pel Servei Territorial de Cultura í Educació d'Alacant i informat per l?Inspector Coordinador del Programa de Conservatoris.  
Examinant el Decret 2618/1966, de 10 de setembre, sobre reglamentació general de conservatoris de música, i el Decret 1991/1975, de 17 de juliol, pel qual autoritza que els conservatoris de música de grau elemental impartesquen ensenyaments de grau mitjà.  
Atés que pel Decret 103/1986, de 30 de juliol, del Consell de la Generalitat Valenciana (DOGV de 29 d'agost de 1986), el centre va ser classificat com a conservatori elemental de música; que la correcció d'errades de l?esmentat decret, publicada en el DOGV de 18 de novembre de 1986, específica les assignatures de grau elemental que el centre pot impartir, i que, segons els informes que figuren en l?expedient, el centre compleix els requisits necessaris per a accedir a allò sol·licitat.  
Fent ús de les atribucions que m'han estat conferides per l'article 35 de la Llei de Govern Valencià,  
ORDENE  
Article únic  
Autoritzar el conservatori municipal de música de grau elemental d'Alcoi (Alacant), amb el número de codi 05858658, perquè puga impartir els ensenyaments de música corresponents al primer curs de grau mitjà de piano, violí, violoncel, conjunt coral, guitarra, flauta i clarinet.  
Aquesta autorització tindrà efecte a partir del curs acadèmic 1992-93.  
DISPOSICIONS ADDICIONALS  
Primera  
L?esmentada autorització s'inscriurà en el Registre de Centres Docents de la Comunitat Valenciana.  
Segona  
No obstant el que assenyala aquesta ordre, valdrà allò que determine el reial decret pel qual s'estableixen els requisits mínims dels centres d'ensenyament de música per a aquest tipus de centres.  
Tercera  
La substitució dels actuals ensenyaments per aquells que s'estableixen en la Llei Orgànica 1/1990, de 3 d'octubre, d'Ordenació General del Sistema Educatiu, haurà de produir-se d'acord amb allò que assenyala el Reial Decret 986/91, de 14 de juny, pel qual s'aprova el calendari d'aplicació de la nova ordenació del sistema educatiu.  
València, 15 de maig de 1992.  
El Conseller de Cultura, Educació i Ciència,   
ANDREU LOPEZ BLASCO


Còpia Permalink ELI